
PËR MIRATIMIN E LICENCËS PËR VEPRIMTARINË E TREGTIMIT TË ENERGJISË ELEKTRIKE

Në mbështetje të neneve 9, 15, pika 1, të ligjit nr.9072, datë 22.5.2003 “Për sektorin e energjisë elektrike”, të ndryshuar, Bordi i Komisionerëve të ERE-s, në mbledhjen e tij të datës 1.10.2008, pasi shqyrtoi draftin e licencës për veprimtarinë e tregtimit të energjisë elektrike, të përgatitur nga Drejtoria e Licencimit dhe Monitorimit të Tregut dhe Drejtoria Juridike dhe e Mbrojtjes së Konsumatorit,  

VENDOSI:

1. Të miratojë licencën për veprimtarinë e tregtimit të energjisë elektrike (licenca bashkëlidhur këtij vendimi).
Ky vendim hyn në fuqi pas botimit në Fletoren Zyrtare.
Kryetari i ERE-s
Bujar Nepravishta
